stanford-oval/wikipedia huggingface dataset:
เทศกาลกินเจ
อาหารเจ

อาหารเจเป็นอาหารที่ปรุงขึ้นโดยไม่มีเนื้อสัตว์ หรือผลิตภัณฑ์ที่ได้จากสัตว์ (เช่น นม ไข่ น้ำผึ้ง น้ำปลา เจลาติน คอลลาเจน ) และไม่ปรุงด้วยผักที่มีกลิ่นฉุน ได้แก่ กระเทียม หอม (ทุกชนิดอาทิ ต้นหอม หัวหอม หอมแดง) หลักเกียว กุยช่าย และผักชี
บ้างก็รวมผักชีและเครื่องเทศรสเผ็ดร้อนเข้ามาด้วย เพราะผักเหล่านี้ส่งผลกระทบต่อธาตุในร่างกาย บ้างเชื่อว่าผักเหล่านี้เพิ่มความกำหนัดหรือมาจากเลือดของสัตว์ตามตำนานจีน ทำให้อาหารเจไม่มีกลิ่นคาว เนื่องจากการงดเนื้อสัตว์ ทำให้ผู้ที่กินเจหันมาบริโภคธัญพืชในธรรมชาติเพื่อให้ได้มาซึ่งโปรตีน ซึ่งส่วนใหญ่ได้แก่ ผลิตภัณฑ์จากถั่วเหลือง โดยในประเทศจีน พบว่ามีภัตตาคารบางแห่งซึ่งบริการ "ปรุงอาหารตามใบสั่งแพทย์" (กล่าวคือผู้ที่เข้ามารับประทานจะต้องได้รับใบสั่งอาหารของแพทย์เสียก่อน) โดยลูกค้าของภัตตาคารดังกล่าวเป็นคนไข้ที่กำลังเข้ารับ "การบำบัดโรคด้วยอาหารตามหลักเวชศาสตร์โบราณ" หลังเข้ารับการตรวจวินิจฉัยจากแพทย์แล้ว
หลักธรรมในการกินเจ

ในทัศนะของคนกินเจ การกินที่ทำให้ชีวิตผู้อื่นต้องเดือดร้อนล้มตายนั้น “มันมากเกินไป” ทั้งๆ ที่มนุษย์กินแต่อาหารพืชผักก็สามรถมีชีวิตอยู่ได้
การกินเจตั้งมั่นอยู่บนหลักธรรมสำคัญ 2 ประการคือ ดำรงชีวิตอยู่ด้วยอาหารที่ไม่เบียดเบียนตนเองและดำรงชีวิตอยู่ด้วยอาหารที่ไม่เบียดเบียนผู้อื่น กล่าวคือ
ไม่เอาชีวิตของสัตว์ทั้งหลายมาต่อเติมบำรุงเลี้ยงชีวิตของตน
ไม่เอาเลือดของสัตว์ทั้งหลายมาเป็นเลือดของตน
ไม่เอาเนื้อของสัตว์ทั้งหลายมาเป็นเนื้อของตน
การรับประทานสิ่งใดก็ตามที่ทำลายสุขภาพร่างกายของตนให้ทรุดโทรม คือ การเบียดเบียนตนเอง ปัจจุบันวิทยาการเจริญก้าวหน้าได้พิสูจน์ยืนยันว่าเลือดและเนื้อของสัตว์ที่ถูกฆ่าตายเต็มไปด้วยพิษภัยมากมาย
ดังนั้นการกินเจจึงไม่ใช่เพื่อให้เกิดผลดีต่อจิตใจเท่านั้นแต่ยังครอบคลุมไปถึงการมีสุขภาพพลานามัยที่ดีอีกด้วย ร่างกายและจิตใจเป็นของคู่กันมีความสัมพันธ์ส่งผลถึงกันคนเราย่อมไม่อาจจะรู้สึกเบิกบานสดชื่นร่าเริงได้ในขณะที่ร่างกายเจ็บป่วยทรุดโทรมย่ำแย่
การปฏิบัติตนในช่วงกินเจ

ในช่วงเทศกาลกินเจ 9 วัน 9 คืน ผู้ที่ต้องการกินเจอย่างครบถ้วนสมบูรณ์ตามประเพณีการกินเจ จะต้องปฏิบัติดังนี้
รับประทาน "อาหารเจ"
งดอาหารรสจัด ซึ่งหมายถึงอาหารเผ็ด หวานมาก เปรี้ยวมาก เค็มมาก งดผักที่มีกลิ่นฉุนทั้งหลาย แยกภาชนะสำหรับอาหารเจเท่านั้น
รักษาศีลห้า
รักษาจิตใจให้บริสุทธิ์ รักษาอารมณ์ ไม่พูดคำหยาบคาย รวมถึงงดการมีเพศสัมพันธ์
ทำบุญทำทาน ไหว้พระ สวดมนต์
นุ่งขาวห่มขาวตลอดเทศกาลกินเจ และควรแต่งกายชุดขาวเข้าร่วมพิธีกรรมต่างๆในแต่ละศาลเจ้า
สำหรับผู้ที่เคร่งครัดเพื่อการกินเจให้เป็นไปอย่างบริสุทธิ์โดยแท้ จะเพิ่มการปฏิบัติโดยการกินอาหารเฉพาะที่คนกินเจด้วยกันเป็นผู้ปรุงเท่านั้น รวมถึงจะล้างหม้อไหจนสะอาดเอี่ยมแยกภาชนะสำหรับการปรุงอาหารเจไว้โดยเฉพาะ นอกจากนี้ยังจุดตะเกียงไว้ 9 ดวงตลอดช่วงเทศกาลกินเจ 9 วัน โดยไม่ปล่อยให้ดับเพื่อเป็นพุทธบูชาและรำลึกถึงบุญคุณของพ่อแม่ญาติพี่น้องตลอดจนผู้ที่มีบุญคุณต่อผืนแผ่นดินเกิด
สี

สีในเทศกาลกินเจ
สีแดง เป็นสีที่ชาวจีนเชื่อว่าเป็นสีศิริมงคล ดังจะเห็นได้ว่าในงานมงคลต่างๆ ของคนจีนไม่ว่าจะเป็นงานแต่ง วันตรุษจีน
สีเหลือง เป็นสีสำหรับใช้ในราชวงศ์ซึ่งอนุญาตให้ใช้ได้เพียงคนสองกลุ่มเท่านั้น กลุ่มแรกคือกษัตริย์ซึ่งเห็นได้จากหนังจีน เครื่องแต่งกายและภาชนะต่างๆ เป็นสีเหลืองหรือทองซึ่งคนสามัญห้ามใช้เด็ดขาด กลุ่มที่สองคืออาจารย์ปราบผีถ้าท่านสังเกตในหนังผีจีนจะเห็นว่าเขาแต่งกายและมียันต์สีเหลือง
สีขาว ตามธรรมเนียมจีนสีขาวคือสีสำหรับการไว้ทุกข์ สีดำที่เราเห็นกันอยู่ในขณะนี้เป็นการรับวัฒนธรรมตะวันตก ถ้าท่านสังเกตในพิธีงานศพของจีนจะเห็นลูกหลานแต่งชุดสีขาวอยู่
ความหมายของ "ธงเจ"

ในช่วงเทศกาลกินเจ จะปรากฏธงประจำเทศกาลตามสถานที่ต่าง ๆ  โดยมีพื้นธงเป็นสีเหลืองซึ่งเป็นสีที่อนุญาตให้ใช้กับคนสองกลุ่มเท่านั้น คือกลุ่มกษัตริย์ ราชวงศ์ และกลุ่มอาจารย์ปราบผี ดังจะเห็นจากยันต์สีเหลืองตามภาพยนตร์จีน ดังนั้นสีเหลืองจึงเป็นสีของพุทธศาสนา หรือผู้ทรงศีล บนธงจะเขียนตัวอักษรสีแดง อ่านว่า "ไจ" หรือ "เจ" มีความหมายว่า "ของไม่มีคาว" เหตุที่ใช้สีแดง เพราะชาวจีนเชื่อว่า เป็นสีมงคล สร้างความเจริญให้แก่ชีวิต ธงเจนอกจากจะเป็นสัญลักษณ์ของอาหารเจแล้ว ยังเป็นการเตือนให้พุทธศาสนิกชนที่ปฏิบัติตนถือศีลกินเจได้ตระหนักถึงการไม่เบียดเบียนชีวิตสัตว์ และการตั้งอยู่ในศีลตลอดช่วงกินเจ
ธงที่ใช้ประดับหน้าร้านอาหารเจ มีตัวอักษรจีนสีแดง 齋 บนพื้นสีเหลือง หรือใช้คำว่า "เจ" แทนก็ได้
กุหลาบไร้หนาม

| กุหลาบไร้หนาม |
| --- | --- |

ประเภท: ดราม่า
สร้างโดย: ทีวีซีน
เขียนโดย: เอกลิขิต
กำกับโดย: อดุลย์  บุญบุตร
แสดงนำ: อัชชา นามปาน เฌอมาลย์  บุญยศักดิ์ อุรัสยา เสปอร์บันด์ วริษฐ์ ทิพโกมุท
ดนตรีแก่นเรื่องเปิด: อาจจะเป็นเธอ – สุธาสินี พุทธินันทน์
ดนตรีแก่นเรื่องปิด: ปากหนัก – ปองศักดิ์ รัตนพงษ์
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 13 ตอน
การผลิต
ผู้อำนวยการสร้าง: ณัฏฐนันท์ ฉวีวงษ์
ความยาวตอน: 135 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 14 กรกฎาคม 2553 – 25 สิงหาคม 2553
กุหลาบไร้หนาม เป็นละครโทรทัศน์ในปี 2553 ดัดแปลงจากนวนิยายชื่อเดียวกันของศรีฟ้า ลดาวัลย์เมื่อปี 2523 ผลิตโดย ทีวีซีน กำกับการแสดงโดย อดุลย์ บุญบุตร บทโทรทัศน์โดย เอกลิขิต นำแสดงโดย อัชชา นามปาน, เฌอมาลย์ บุญยศักดิ์, อุรัสยา เสปอร์บันด์ และวริษฐ์ ทิพโกมุท ออกอากาศทุกวันพุธ−พฤหัสบดี เวลา 20.30 น. เริ่มตอนแรกวันที่ 14 กรกฎาคม 2553
นักแสดง > บทบาทนำ

พัชฏะ นามปาน รับบทเป็น นัดดา
เฌอมาลย์ บุญยศักดิ์ รับบทเป็น นันทวดี
อุรัสยา เสปอร์บันด์ รับบทเป็น นุชรี
วริษฐ์ ทิพโกมุท รับบทเป็น ร้อยโทสารัตถ์
นักแสดง > บทบาทสมทบ

ธาริดา อัทธเสรี รับบทเป็น สีดา
จินตหรา สุขพัฒน์ รับบทเป็น นวลใจ
สาวิตรี สามิภักดิ์ รับบทเป็น คุณหญิงรุจิรา
ดวงตา ตุงคะมณี รับบทเป็น สร้อยสอางค์
พิศมัย วิไลศักดิ์ รับบทเป็น วารี
โฉมฉาย ฉัตรวิไล รับบทเป็น พวงสร้อย
สุรินทร คารวุตม์ รับบทเป็น หาญพงศ์
ดนัย จารุจินดา รับบทเป็น อนุธวัช
อัญชิสา เลี่ยวไพโรจน์ รับบทเป็น งามพิศ
สมมาตร ไพรหิรัญ รับบทเป็น พลโทสวี
การตอบรับ > รางวัล

| รางวัล | สาขา | ผู้ได้รับการเสนอชื่อ | ผล |
| --- | --- | --- | --- |
| คมชัดลึก อวอร์ด ครั้งที่ 8 | ละครยอดเยี่ยม | ทีวีซีน | เสนอชื่อเข้าชิง |
| คมชัดลึก อวอร์ด ครั้งที่ 8 | บทละครโทรทัศน์ยอดเยี่ยม | เอกลิขิต | เสนอชื่อเข้าชิง |
| คมชัดลึก อวอร์ด ครั้งที่ 8 | ผู้กำกับละครโทรทัศน์ยอดเยี่ยม | อดุลย์ บุญบุตร | เสนอชื่อเข้าชิง |
| คมชัดลึก อวอร์ด ครั้งที่ 8 | นักแสดงนำหญิงยอดเยี่ยม | เฌอมาลย์ บุญยศักดิ์ | เสนอชื่อเข้าชิง |
| รางวัลไนน์เอ็นเตอร์เทน อวอร์ดส์ ครั้งที่ 4 | นักแสดงหญิงแห่งปี | เฌอมาลย์ บุญยศักดิ์ | ได้รับรางวัล |
| ท็อปอวอร์ด 2010 | นักแสดงสมทบหญิงยอดเยี่ยม | เฌอมาลย์ บุญยศักดิ์ | เสนอชื่อเข้าชิง |
| รางวัลโทรทัศน์ทองคำ ครั้งที่ 25 | นักแสดงสมทบหญิงดีเด่น | โฉมฉาย ฉัตรวิไล | เสนอชื่อเข้าชิง |
| เอ็มไทยท็อปทอล์กอะเบาต์ 2011 | ละครที่ถูกกล่าวถึงมากที่สุด | ทีวีซีน | ได้รับรางวัล |
แหล่งข้อมูลอื่น

กุหลาบไร้หนาม ที่สยามโซน
โรงเรียนกาวิละวิทยาลัย

| โรงเรียนกาวิละวิทยาลัย |
| --- | --- |
Kawila Witayalai School

ที่ตั้ง
451 ถนนมหิดล ตำบลท่าศาลา อำเภอเมืองเชียงใหม่ จังหวัดเชียงใหม่ 50000
ข้อมูล
ชื่ออื่น: ก.ว. / K.W.C
ประเภท: โรงเรียนรัฐบาล / โรงเรียนมัธยมศึกษาขนาดกลาง
สถาปนา: 16 มีนาคม พ.ศ. 2521 (46 ปี)
ผู้ก่อตั้ง: คุณหญิงสวาท  รัตนวราห
หน่วยงานกำกับ: สำนักงานเขตพื้นที่การศึกษามัธยมศึกษา เขต 34 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1050130987
ผู้อำนวยการ: นายมงคล กาเหว่า
ระดับปีที่จัดการศึกษา: มัธยมศึกษาปีที่ 1 - มัธยมศึกษาปีที่ 6
จำนวนนักเรียน: 1,400 คน  (ข้อมูล ณ วันที่ 10 มิถุนายน 2566) 
สี:  
คำขวัญ: ปญฺญา  โลกสฺมิ  ปชฺโชโต    ปัญญาเป็นแสงสว่างในโลก
เพลง: มาร์ชกาวิละ   เพลงมาร์ชกาวิละ  (บรรเลง) 
ดอกไม้: พวงแสด
เว็บไซต์: http://www.kwc.ac.th/
โรงเรียนกาวิละวิทยาลัย (อังกฤษ: Kawilawittayalai School) เป็นโรงเรียนมัธยมศึกษาขนาดกลาง และเป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ตั้งอยูที่เลขที่ 451 ถนนมหิดล ตำบลท่าศาลา อำเภอเมืองเชียงใหม่ จังหวัดเชียงใหม่ สังกัดสำนักงานเขตพื้นที่การศึกษามัธยมศึกษาเชียงใหม่ เขต 34
ประวัติ

โรงเรียนกาวิละวิทยาลัย ตั้งขึ้นตามประกาศกระทรวงศึกษาธิการ ลงวันที่ 16 มีนาคม 2521 เป็นโรงเรียนมัธยมศึกษาประจำจังหวัดแห่งที่ 3 ของจังหวัดเชียงใหม่ ที่ดินดังกล่าวเดิมเป็นที่ดินของทหารบกจังหวัดเชียงใหม่ นางสวาท รัตนวราห (ต่อมาเป็นคุณหญิง) ผู้อำนวยการโรงเรียนวัฒโนทัยพายัพ ได้รับมอบหมายจากกองมัธยมศึกษา กรมสามัญศึกษา กระทรวงศึกษาธิการ ให้เป็นตัวแทนเจรจาขอที่ดินดังกล่าวจาก พลตรีจวน วรรณรัตน์ ผู้บังคับการจังหวัดทหารบกเชียงใหม่ยกที่ดินดังกล่าวให้กรมสามัญศึกษา กระทรวงศึกษาธิการในปี 2518 เพื่อยืมใช้เป็นที่ก่อสร้างโรงเรียนมัธยมศึกษาแห่งที่ 3 กรมสามัญศึกษาได้กำหนดผังโรงเรียนเสนอกรมธนารักษ์ในปี 2519
สำหรับชื่อโรงเรียนนั้นเดิมกองการมัธยมศึกษา กรมสามัญศึกษาจะให้เรียกว่า "โรงเรียนวัฒโนทัยพายัพ ๒" แต่นางสวาท รัตนวราห ผู้ดำเนินการติดต่อประสานงาน จนกระทั่งก่อตั้งโรงเรียนเป็นผลสำเร็จ มีความประสงค์จะให้ ครู - อาจารย์ และผู้บริหารชุดแรก มีความภาคภูมิใจในการสร้างโรงเรียนใหม่แห่งนี้ จึงเสนอขอให้ตั้งชื่อว่า "โรงเรียนกาวิละวิทยาลัย" ตามพระนามของพระเจ้ากาวิละ การที่ผู้เสนอชื่อโรงเรียนเลือกเอาพระนามของพระเจ้ากาวิละ ผู้ครองนครเชียงใหม่ และเป็นต้นตระกูล ณ เชียงใหม่ มาเป็นชื่อโรงเรียนเพราะมีความเห็นว่าโรงเรียนนี้เป็นโรงเรียนประจำจังหวัดเชียงใหม่ จึงควรได้รับชื่อจากบุคคลสำคัญที่สุดของจังหวัดเชียงใหม่ ทั้งนี้เพื่อจะได้รับทุนบำรุงจากชาวเชียงใหม่อย่างเต็มภาคภูมิใจ ประกอบกับผู้ที่ยกที่ดินให้คือทหารบกจังหวัดเชียงใหม่ ซึ่งตั้งอยู่ในค่ายกาวิละ และได้รับฉันทานุมัติจากเจ้าพงษ์อินทร์ ณ เชียงใหม่ หัวหน้าเจ้านายฝ่ายเหนือด้วย
โรงเรียนกาวิละวิทยาลัย เปิดทำการสอนครั้งแรกในวันที่ 22 พฤษภาคม 2521 โดยยังไม่ได้งบประมาณใด ๆ ทั้งสิ้น จึงต้องขออาศัยสถานที่เรียนสองแห่ง คือ ชั้น ม.ศ.1 จำนวน 4 ห้องเรียนที่โรงเรียนคำเที่ยงอนุสรณ์ ชั้น ม.1 จำนวน 4 ห้องเรียนที่โรงเรียนวัดท่าสะต๋อย
ต่อมาได้รับงบประมาณถมที่ดินเพื่อสร้างถนน อาคารเรียนชั่วคราว 10 ห้องเรียน บ้านพักครู 2 หลัง บ้านพักภารโรง 1 หลัง และห้องส้วม 2 หลัง 16 ห้อง เมื่อสร้างเสร็จจึงย้ายนักเรียนทั้งหมดออกมา ณ ที่ตั้งโรงเรียนปัจจุบัน
การศึกษา > การเรียนในระดับชั้นมัธยมศึกษาตอนต้น ม.1-3

มีทั้งสิ้น  18 ห้องเรียน
ชั้นมัธยมศึกษาปีที่ 1
6 ห้องเรียน
ชั้นมัธยมศึกษาปีที่ 2
6 ห้องเรียน
ชั้นมัธยมศึกษาปีที่ 3
6 ห้องเรียน
การศึกษา > การเรียนในระดับชั้นมัธยมศึกษาตอนปลาย ม.4-6

มีทั้งสิ้น  21 ห้องเรียน
ชั้นมัธยมศึกษาปีที่ 4
8 ห้องเรียน
ชั้นมัธยมศึกษาปีที่ 5
9 ห้องเรียน
ชั้นมัธยมศึกษาปีที่ 6
9 ห้องเรียน
ที่ตั้งและพื้นที่โรงเรียน

โรงเรียนกาวิละวิทยาลัย จังหวัดเชียงใหม่ มีโฉนด 3 ฉบับ รวมเนื้อที่ตามทะเบียน 67 ไร่ 2 งาน 67 ตารางวา
อาคารเรียน 3 หลัง
อาคารหอประชุม -โรงอาหาร  1 หลัง
อาคารโรงฝึกงาน 4 หลัง
อาคารหอประชุม 1 หลัง
สระว่ายน้ำ​ขนาด​ กว้าง ​25​ ยาว 50​ เมตร
อาคารแนะแนว
อาคารพละศึกษา
อาคารเกษตรกรรม​
อาคารสมาคมศิษย์เก่า​
บ้านพักครู 4 หลัง
บ้านพักภารโรง 1 หลัง
ห้องส้วม 7 หลัง
รายนามผู้อำนวยการ

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | คุณหญิงสวาท รัตนวราห | พ.ศ. 2521-2521 |
| 2 | นางดุษฎี พงศ์ศาสตร์ | พ.ศ. 2521-2525 |
| 3 | นายสาหร่าย แสงทอง | พ.ศ. 2526-2530 |
| 4 | นายประสิทธิ์ แสนไชย | พ.ศ. 2530-2532 |
| 5 | นายอรุณ อาษา | พ.ศ. 2532-2535 |
| 6 | นางพิวัลย์ วิบุลสันติ | พ.ศ. 2535-2537 |
| 7 | นายเขียน แสงหนุ่ม | พ.ศ. 2537-2540 |
| 8 | ดร.มานิตย์ ศรีพิทักษ์ | พ.ศ. 2540-2543 |
| 9 | นายสุรัตน์ เจียตระกูล | พ.ศ. 2543-2544 |
| 10 | นางปรานอม เชื้อศักดาหงษ์ | พ.ศ. 2544-2546 |
| 11 | นายธนกฤต วรรณลังกา | พ.ศ. 2546-2548 |
| 12 | นายชวลิต วิชาศิลป์ | พ.ศ. 2548-2553 |
| 13 | นายอุทัย ขัติวงษ์ | พ.ศ. 2554-2562 |
| 14 | นายมงคล กาเหว่า | พ.ศ. 2563-ปัจจุบัน |
แหล่งข้อมูลอื่น

โรงเรียนกาวิละวิทยาลัย เก็บถาวร 2017-07-23 ที่ เวย์แบ็กแมชชีน
เว็บไชต์โรงเรียนกาวิละวิทยาลัย
โรงเรียนมาตรฐานสากล (World-Class Standard School)
46ICT Leadership Centre and Network Schools เก็บถาวร 2019-10-26 ที่ เวย์แบ็กแมชชีน
พระพุทธกาวีระโสตถิมหามงคล
ภาษาไทใต้คง

| ภาษาไทใต้คง |
| --- | --- |
ᥖᥭᥰ ᥖᥬᥲ ᥑᥨᥒᥰ ᥑᥣᥛᥰ ᥖᥭᥰ ᥖᥬᥲ ᥑᥨᥒᥰ
ออกเสียง: [tai˥ taɯ˧˩ xoŋ˥]
ประเทศที่มีการพูด: จีน, พม่า, ไทย, ลาว
ภูมิภาค: จีนตะวันตกเฉียงใต้
ชาติพันธุ์: ไทเหนือ
จำนวนผู้พูด: ไม่ทราบ (720,000 คน อ้างถึง1983–2007)
ตระกูลภาษา: ขร้า-ไท  ไทตะวันตกเฉียงใต้ (ไทย)ตะวันตกเฉียงเหนือภาษาไทใต้คง
ระบบการเขียน: อักษรไทใต้คง
สถานภาพทางการ
ภาษาทางการ:  จีน (เขตปกครองตนเองชนชาติไทและจิ่งพัว เต๋อหง) ร่วมทางการ
รหัสภาษา
ISO 639-3: อย่างใดอย่างหนึ่ง: tdd – Tai Nüa thi – Tai Long
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาไทใต้คง (ไทใต้คง: ᥖᥭᥰ ᥖᥬᥲ ᥑᥨᥒᥰ; อังกฤษ: Dehong Dai language, Tai Dehong language) หรือ ภาษาไทเหนือ (อังกฤษ: Tai Nüa language; จีน: 傣那语 ไต๋หนาอยู่, 德宏傣语 เต๋อหงไต๋อยู่) เป็นภาษาที่ใช้พูดในเขตปกครองตนเองชนชาติไทและจิ่งพัว เต๋อหง มีเสียงพยัญชนะ 17 เสียง เป็นพยัญชนะต้นได้ 16 เป็นตัวสะกดได้ 8 เสียง เสียง /น/ เป็นตัวสะกดได้อย่างเดียว สระมี 10 เสียง โดยทั่วไปไม่มีความแตกต่างระหว่างสระเสียงยาวและสระเสียงสั้น ยกเว้นสระ /อะ/ และสระ /อา/ มีวรรณยุกต์ 6 เสียง
แหล่งข้อมูลอื่น

Tai Dehong เก็บถาวร 2013-11-13 ที่ เวย์แบ็กแมชชีน
Dehong Daiwen jianjie ji zifuji 德宏傣文简介及字符集 เก็บถาวร 2005-12-02 ที่ เวย์แบ็กแมชชีน (Introduction to Dehong Dai with examples; in Chinese)
Daiyu, Daiwen 傣语、傣文 (in Chinese)
Yunnan sheng yuyan wenzi wang 云南省语言文字网 (Yunnan province language and writing web; in Chinese)
| ด ค กภาษาต่าง ๆ ในตระกูลภาษาขร้า-ไทที่ใช้ในประเทศจีน |
| --- | --- |
ภาษาไหล-เกยัน: ไหล • เจียมาว • ยารง • เกลาว • ลาติ • ลาติขาว • ปู้ยัง • จุน • เอน • จาเบีย • ลาคัว • ลาฮา
ภาษากัม-ไท: เบ • ไท • ลักเกีย • เบียว • อ้ายจาม • ต้งเหนือ • ต้งใต้ • คัง • มู่หล่าว • เหมาหนาน • ฉุ่ย
ภาษาไท: จ้วง (จ้วงเหนือ-จ้วงใต้) • อี๋ • ปู้อี • ไทหย่า • ปาดี • ไตฮ้องจีน • ไทดำ • ไทลื้อ • ไทใต้คง (ไทเหนือ)
เล่ห์ลับสลับร่าง (ละครโทรทัศน์ พ.ศ. 2560)

| เล่ห์ลับสลับร่าง |
| --- | --- |
สร้างโดย: บริษัท โนพรอบเล็ม จำกัด
บทประพันธ์: นรอินทร์
บทละครโทรทัศน์: สรรัตน์ จิรบวรวิสุทธิ์
กำกับโดย: กฤษณ์ ศุกระมงคล
แสดงนำ: ณเดชน์ คูกิมิยะ อุรัสยา เสปอร์บันด์ ปรีชญา พงษ์ธนานิกร ธนภพ ลีรัตนขจร เปรมณัช สุวรรณานนท์
ดนตรีแก่นเรื่องเปิด: รักก็คือรัก - สิงโต นำโชค
ดนตรีแก่นเรื่องปิด: ละล้ายละลาย - คริสติน่า อากีล่าร์
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 10 ตอน
การผลิต
ควบคุมงานสร้าง: ธิติมา สังขพิทักษ์
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 31 กรกฎาคม พ.ศ. 2560 – 4 กันยายน พ.ศ. 2560
เล่ห์ลับสลับร่าง เป็นละครโทรทัศน์แนวโรแมนติก-คอมเมดี ปี พ.ศ. 2560 ผลิตโดย บริษัท โนพรอบเล็ม จำกัด บทประพันธ์โดย นรอินทร์ บทโทรทัศน์โดย สรรัตน์ จิรบวรวิสุทธิ์ กำกับการแสดงโดย กฤษณ์ ศุกระมงคล นำแสดงโดย ณเดชน์ คูกิมิยะ, อุรัสยา เสปอร์บันด์, ปรีชญา พงษ์ธนานิกร และธนภพ ลีรัตนขจร ออกอากาศครั้งแรกในวันที่ 31 กรกฎาคม พ.ศ. 2560–4 กันยายน พ.ศ. 2560 ทางสถานีวิทยุโทรทัศน์ไทยทีวีสีช่อง 3
เนื้อเรื่องย่อ

รามิล เจ้าหน้าที่ตำรวจจากหน่วยปฏิบัติการพิเศษ เขาเป็นคนเจ้าระเบียบ และ เภตรา ซูเปอร์สตาร์ผู้หยิ่งผยอง เธอเป็นคนที่ดูถูกเพื่อนร่วมงานของเธอ โชคชะตานำพาทั้งสองให้สลับร่างกัน พวกเขาต้องเผชิญภัย ความยากลำบาก และอุปสรรคต่าง ๆ เพื่อค่อย ๆ ปรับปรุง แบ่งปัน ดูแล และพบรักแท้ในการเดินทางที่เหลือเชื่อนี้
นักแสดง > นักแสดงหลัก

ณเดชน์ คูกิมิยะ เป็น รามิล
อุรัสยา เสปอร์บันด์ เป็น เภตรา
ปรีชญา พงษ์ธนานิกร เป็น นกยูง
ธนภพ ลีรัตนขจร เป็น อาคม
เปรมณัช สุวรรณานนท์ เป็น ฤทธิ์ชาติ
นักแสดง > นักแสดงสมทบ

ธนัชพันธ์ บูรณาชีวาวิไล เป็น เจ๊อั้ม
ดารณีนุช ปสุตนาวิน เป็น ทอมณี/ทิพย์มณี
ซอ จียอน เป็น จีอึน
เกริก ชิลเลอร์ เป็น ศักดิ์ (หมอดู)
กวินรัฏฐ์ ยศอมรสุนทร เป็น อาทิตย์ ฤทธิรงค์
วิชัย จงประสิทธิ์พร เป็น ดนู
ธิตินันท์ สุวรรณศักดิ์ เป็น พันตำรวจเอก ยุทธพงษ์
รัชนี ศิระเลิศ เป็น คุณนายพวงคราม (แม่ฤทธิ์ชาติ)
ก้ามปู ปัทมสูต เป็น คุณนายจิตตรา (แม่นกยูง)
วิรากานต์ เสณีตันติกุล เป็น อัชรา บริสุทธิ์
เรืองฤทธิ์ วิสมล เป็น ซ้ง (มือขวาฤทธิ์ชาติ)
ทศพล ศิริวิวัฒน์ เป็น ผู้กำกับละคร
กีรติ ศิวะเกื้อ
นักแสดง > นักแสดงรับเชิญ

ศัลย์ อิทธิสุขนันท์ เป็น พิธีกรงาน Special Night Show (ตอนที่ 1)
สุมณทิพย์ ชี เป็น สีตลา บัวทิพย์ นักข่าว (ตอนที่ 1)
ณัฐชนน ภูวนนท์ เป็น ร้อยตำรวจตรีหาญ
ชูพงษ์ ช่างปรุง
โรงเรียนปากช่อง

| โรงเรียนปากช่อง> ที่ตั้ง |
| --- | --- |
137 ถนนนิคมลำตะคอง ตำบลหนองสาหร่าย อำเภอปากช่อง จังหวัดนครราชสีมา ประเทศไทย 30130
ข้อมูล
ชื่ออื่น: ป.ช.
ประเภท: รัฐบาล โรงเรียนมัธยมศึกษาขนาดใหญ่พิเศษ
คติพจน์: สุขา สงฺฆสฺส สามคฺคี (การพร้อมเพรียงในหมู่คณะก่อให้เกิดความสุข)
สถาปนา: 1 มิถุนายน พ.ศ. 2504
หน่วยงานกำกับ: กระทรวงศึกษาธิการ
รหัส: 30101487
ผู้อำนวยการ: นางพัชรี รักษาสุวรรณ
จำนวนนักเรียน: 3,097 คน
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ   ภาษาจีน  [[ภาษาญี่ปุ่น|ภาษาญี่ปุ่น]]  ภาษาเกาหลี
สี:    แดง - ขาว
เพลง: มาร์ชปากช่อง
เว็บไซต์: www.pcschool.ac.th 
ต้นไม้ประจำโรงเรียน - ประดู่แดง
โรงเรียนปากช่อง (อังกฤษ: Pakchong School; อักษรย่อ:  ป.ช., P.C.) เป็นโรงเรียนมัธยมศึกษาขนาดใหญ่พิเศษ ประจำอำเภอปากช่อง จังหวัดนครราชสีมา ประเภทโรงเรียนสหศึกษา เปิดสอนตั้งแต่ระดับชั้นมัธยมศึกษาปีที่ 1 ถึง 6 เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
สัญลักษณ์ประจำโรงเรียน

คติพจน์ : "สุขา สงฺฆสฺส สามคฺคี" อ่านว่า "สุขา สังขะสะ สามะคี" แปลว่า "การพร้อมเพรียงในหมู่คณะก่อให้เกิดความสุข"
คติประจำใจ : "ปากช่อง ลูกแดง ขาว ประพฤติดี มีวินัย ตั้งใจเรียน"
พระพุทธรูปประจำโรงเรียน:"พระพุทธรัตนมงคลภิมุข"
สีประจำโรงเรียน : "  แดง-   ขาว"
ดอกไม้ประจำโรงเรียน : ดอกประดู่แดง
คำขวัญ: ประพฤติดี  มีวินัย  ตั้งใจเรียน
ประวัติ

โรงเรียนปากช่อง เริ่มเปิดทำการเรียนการสอนเมื่อวันที่ 1 มิถุนายน พ.ศ. 2504 เดิมตั้งอยู่ในที่ดินของ ร.ต.ต.เปล่ง วรรณมณฑา บริจาคให้จำนวน 2 ไร่ ติดกับโรงเรียนบ้านปากช่อง (คุรุสามัคคี 1) ปัจจุบัน
พ.ศ.2507 นายอยู่ สินจันทึก และนางถนอม สินจันทึก บริจาคที่ดิน ณ หมู่บ้านหนองสาหร่าย อำเภอปากช่อง เนื้อที่ 55 ไร่ ให้เป็นที่ก่อตั้งโรงเรียนและได้ย้ายมาทำการเรียนการสอนตั้งแต่วันที่ 1 กุมภาพันธ์ พุทธศักราช 2508 เป็นต้นมาจนถึงปัจจุบัน
พ.ศ. 2508 ย้ายมาตั้ง ในที่สาธารณประโยชน์จำนวน 55 ไร่ ณหมู่บ้านหนองสาหร่าย ตำบลหนองสาหร่าย (สถานที่ตั้งปัจจุบัน) ห่างจากที่ตั้งเดิมประมาณ 2 กิโลเมตร
พ.ศ. 2519 กระทรวงศึกษาธิการ อนุญาตให้เปิดทำการสอนชั้นมัธยมศึกษาตอนปลาย
พ.ศ. 2520 ได้รับมอบที่ดินซึ่งเป็นค่ายลูกเสือจำนวน 58 ไร่ 2 งาน 49 ตารางวาปัจจุบันมีพื้นที่ทั้งหมด 113 ไร่ 2 งาน 49 ตารางวาปัจจุบันได้รับมอบที่ดินจากกรมธนารักษ์ เพิ่มเติมอีก 17 ไร่ เพื่อเป็นพื้นที่ทำการเกษตร รวมพื้นที่โรงเรียนจริง 130 ไร่ ซึ่งเป็นที่ตั้งของโรงเรียนในปัจจุบัน
พ.ศ. 2523 จัดให้มีโครงการอาหารกลางวันเพื่อบริการแก่นักเรียนจนถึงปัจจุบัน
พ.ศ. 2524 ได้จัดตั้งมูลนิธิการศึกษาปากช่อง เพื่อนำดอกผลเป็นทุนการศึกษาแก่นักเรียนโรงเรียนปากช่อง ทีความประพฤติดีแต่ขาดแคลนทุนทรัพย์
พ.ศ. 2527] โรงเรียนได้รับรางวัลชนะเลิศโล่พระราชทาน โครงงานวิทยาศาสตร์ เรื่องการเลี้ยงผึ้งโพรงไทย และได้ดำเนินการเรียนการสอนเรื่องนี้โดยหมวดวิชาเกษตรกรรม
พ.ศ. 2532 โรงเรียนได้รับมอบหมายให้เป็น ศูนย์พัฒนาการเรียนการสอนวิชาภาษาไทย จังหวัดนครราชสีมา ดำเนินการด้านการเรียนการสอนวิชาภาษาไทย
พ.ศ. 2539 ได้รับรางวัลศูนย์พัฒนาวิชาการ ดีเด่น ของเขตการศึกษา 11
พ.ศ. 2541 ได้รับรางวัลศูนย์พัฒนาวิชาการดีเด่นของกรมวิชาการ
พ.ศ. 2544 ได้รับคัดเลือกจากกรมวิชาการให้เป็นโรงเรียนนำร่องการจัดการศึกษาตามหลักสูตรการศึกษาขั้นพื้นฐาน 12 ปี
พ.ศ. 2545 ได้รับคัดเลือกให้เป็นศูนย์การกีฬาและนันทนาการ กรมพลศึกษา อำเภอปากช่อง จังหวัดนครราชสีมา
พ.ศ. 2546 ได้มีการจัดตั้งสมาคมผู้ปกครองและครูโรงเรียนปากช่อง
พ.ศ. 2548 ได้สนับสนุนจัดตั้งเป็นศูนย์ฝึกนักศึกษาวิชาทหาร ประจำปี 2548
พ.ศ. 2551 เป็นโรงเรียนนำร่องการใช้หลักสูตรแกนกลางการศึกษาขั้นพื้นฐานพุทธศักราช 2551
พ.ศ. 2554 ได้รับคัดเลือกให้เข้าร่วมโครงการโรงเรียนมาตรฐานสากล
พ.ศ. 2556 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดหอศิลปะและวัฒนธรรม (วันอังคารที่ 1 ตุลาคม พุทธศักราช 2556)
รายนามผู้บริหารโรงเรียนปากช่อง

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายปรีดา จาตุรนต์รัศมี | พ.ศ. 2504-2507 |
| 2 | นายจอง ชละเอม | พ.ศ. 2507-2515 |
| 3 | นายวีระ บุญนิวาส | พ.ศ. 2515-2518 |
| 4 | นายสมพงษ์ รุจิรวรรธน์ | พ.ศ. 2518-2530 |
| 7 | นายอุดม ปัญญา | พ.ศ. 2530-2535 |
| 8 | นายพิษณุ รัตนสุพร | พ.ศ. 2535-2539 |
| 9 | นายสุวัฒน์ วิวัฒนานนท์ | พ.ศ. 2539-2541 |
| 10 | นายวิศิษฏ์ หิรัญยโกวิท | พ.ศ. 2541 |
| 11 | นายรังสฤษฏ์ ศรีวิชัย | พ.ศ. 2541-2544 |
| 12 | นายดิเรก แสสนธิ์ | พ.ศ. 2544-2550 |
| 13 | นายสุวรรณ เกษมทะเล | พ.ศ. 2551-2555 |
| 14 | นายสุรินทร์ แพ่งจันทึก | พ.ศ. 2555-2559 |
| 15 | นายวิลาศ  ดวงเงิน | พ.ศ. 2559-2561 |
| 16 | นายประยงค์  ประทุมวัน | พ.ศ. 2561-2563 |
| 17 | นายธนวัฒน์ สุขเกษม | พ.ศ. 2563-2566 |
| 18 | นางพัชรี รักษาสุวรรณ | พ.ศ. 2566-ปัจจุบัน |
โรงเรียนในเครือข่ายอำเภอในจังหวัดนครราชสีมา

โรงเรียนพิมายวิทยา อำเภอพิมาย
โรงเรียนโชคชัยสามัคคี อำเภอโชคชัย
โรงเรียนโนนสูงศรีธานี อำเภอโนนสูง
โรงเรียนปักธงชัยประชานิรมิต อำเภอปักธงชัย
โรงเรียนจักราชวิทยา อำเภอจักราช
รูปภาพ อาคารและสถานที่ต่างๆในโรงเรียน

หอศิลปะวัฒนธรรม
อาคารหลังแรก
อาคารวิชาภาษาไทย 6
บริเวณหน้าโรงเรียน
แม่พวงทอง
ดูเพิ่ม

หอศิลปะวัฒนธรรมโรงเรียนปากช่อง
แหล่งข้อมูลอื่น

เพลงประจำโรงเรียนปากช่อง
ประวัติโรงเรียน
เปิดหอศิลปะวัฒนธรรม เก็บถาวร 2016-03-05 ที่ เวย์แบ็กแมชชีน
แผนที่โรงเรียนปากช่อง
| ด ค กโครงการวิทยาศาสตร์พลังสิบ ระดับมัธยมศึกษา |
| --- | --- |
กรุงเทพมหานคร:  บดินทรเดชา (สิงห์ สิงหเสนี)  มัธยมวัดหนองแขม  บางปะกอกวิทยาคม  สุรศักดิ์มนตรี  หอวัง 
ภาคกลางตอนบน:  กรรณสูตศึกษาลัย  ชัยนาทพิทยาคม  ปทุมวิไล  หอวัง ปทุมธานี  อยุธยาวิทยาลัย  ชัยบาดาลวิทยา  สิงห์บุรี  แก่งคอย  อ่างทองปัทมโรจน์วิทยาคม  หนองฉางวิทยา 
ภาคกลางตอนล่าง:  สตรีสมุทรปราการ  สมุทรปราการ  วิสุทธรังษี  เตรียมอุดมศึกษาพัฒนาการ นนทบุรี  กาญจนาภิเษกวิทยาลัย นครปฐม  เตรียมอุดมศึกษาพัฒนาการ ปราณบุรี  เบญจมเทพอุทิศ  ราชโบริกานุเคราะห์  ถาวรานุกูล  สมุทรสาครวิทยาลัย 
ภาคตะวันออกเฉียงเหนือตอนบน:  ขอนแก่นวิทยายน  แก่นนครวิทยาลัย  อนุกูลนารี  ชัยภูมิภักดีชุมพล  ปากคาดพิทยาคม  ผดุงนารี  สุวรรณภูมิพิทยไพศาล  เสลภูมิพิทยาคม  ศรีสงครามวิทยา  สกลราชวิทยานุกูล  ชุมพลโพนพิสัย  หนองบัวพิทยาคาร  สตรีราชินูทิศ  อุดรพิทยานุกูล 
ภาคตะวันออกเฉียงเหนือตอนล่าง:  เบ็ญจะมะมหาราช  ม่วงสามสิบอัมพวันวิทยา  เตรียมอุดมศึกษาพัฒนาการ อุบลราชธานี  นครพนมวิทยาคม  ปากช่อง  พิมายวิทยา  ราชสีมาวิทยาลัย  นางรอง  บุรีรัมย์พิทยาคม  มุกดาหาร  เลิงนกทา  กันทรลักษ์วิทยา  สุรวิทยาคาร  อำนาจเจริญ 
ภาคเหนือตอนบน:  ยุพราชวิทยาลัย  ฝางชนูปถัมภ์  แม่จันวิทยาคม  พานพิทยาคม  สตรีศรีน่าน  พะเยาพิทยาคม  พิริยาลัย  ขุนยวมวิทยา  บุญวาทย์วิทยาลัย  จักรคำคณาทร 
ภาคเหนือตอนล่าง:  พิษณุโลกพิทยาคม  กำแพงเพชรพิทยาคม  ตากพิทยาคม  ตาคลีประชาสรรค์  พิจิตรพิทยาคม  เพชรพิทยาคม  สุโขทัยวิทยาคม  อุตรดิตถ์ 
ภาคตะวันออก:  ระยองวิทยาคม  ศรียานุสรณ์  เบญจมราชรังสฤษฎิ์  บ้านบึง "อุตสาหกรรมนุเคราะห์"  สตรีประเสริฐศิลป์  นครนายกวิทยาคม  ปราจีนกัลยาณี  วังน้ำเย็นวิทยาคม 
ภาคใต้ตอนบน:  เบญจมราชูทิศ  กัลยาณีศรีธรรมราช  อำมาตย์พานิชนุกูล  ศรียาภัย  ตะกั่วป่า “เสนานุกูล”  ภูเก็ตวิทยาลัย  พิชัยรัตนาคาร  สุราษฎร์ธานี  สุราษฎร์พิทยา 
ภาคใต้ตอนล่าง:  หาดใหญ่วิทยาลัย  วิเชียรมาตุ  นราธิวาส  เดชะปัตตนยานุกูล  พัทลุง  คณะราษฎรบำรุง จังหวัดยะลา  สตูลวิทยา 
ดอกประดู่แดง ต้นไม้ประจำโรงเรียน
พระพุทธรัตนมงคลภิมุข
โรงเรียนปากช่อง
บรรยากาศเข้าแถวตอนเช้า
ไม้สนโกเฟอร์

พืชในคัมภีร์ไบเบิล
เรือโนอาห์ โดยเอ็ดเวิร์ด ฮิกส์ (ค.ศ. 1846) ปฐมกาล 6:14 ระบุว่าเรือโนอาห์สร้างจากไม้สนโกเฟอร์
ไม้สนโกเฟอร์ หรือ ไม้โกเฟอร์ (อังกฤษ: gopher wood หรือ gopherwood เป็นคำศัพท์ที่ใช้เพียงครั้งเดียวในคัมภีร์ไบเบิลเพื่อระบุถึงวัสดุที่ใช้สร้างเรือโนอาห์ ปฐมกาล 6:14  ระบุว่าโนอาห์ได้รับพระบัญชาจากพระยาห์เวห์ให้สร้างเรือด้วยโกเฟอร์ (ฮีบรู: גֹפֶר‎, อักษรโรมัน: gofer) ซึ่งเป็นคำไม่มีใช้ในที่อื่นในคัมภีร์ไบเบิลหรือในภาษาฮีบรูโดยทั่วไป (hapax legomenon) แม้ว่าคัมภีร์ไบเบิลภาษาอังกฤษบางฉบับพยายามจะให้คำแปลของคำว่าโกเฟอร์ ฉบับแปลภาษาอังกฤษที่เก่ากว่าอย่างฉบับพระเจ้าเจมส์ (คริสต์ศตวรรษที่ 17) ปล่อยคำว่าโกเฟอร์ไว้โดยไม่แปล คำว่าโกเฟอร์นี้ไม่มีความเกี่ยวข้องกับชื่อของสัตว์ในอเมริกาเหนือที่เรียกว่าโกเฟอร์
แหล่งข้อมูลอื่น

Gopherwood and Construction of the Ark เก็บถาวร 2015-05-29 ที่ เวย์แบ็กแมชชีน
The Free Dictionary - "Gopherwood" (giving a definition of Cladrastis kentukea)
แอนดริว เกร้กสัน

| แอนดริว เกร้กสัน |
| --- | --- |

สารนิเทศภูมิหลัง
ชื่อเกิด: แอนดริว ชาลี เกร้กสัน
เกิด: 1 กันยายน พ.ศ. 2521 (46 ปี) กรุงเทพมหานคร ประเทศไทย
ส่วนสูง: 1.80 เมตร (5 ฟุต 11 นิ้ว)
อาชีพ: นักแสดง นายแบบ ผู้จัดละคร พิธีกร นักธุรกิจ
ปีที่แสดง: พ.ศ. 2534–ปัจจุบัน
ผลงานเด่น: อาทิจ - ธรณีนี่นี้ใครครอง (2541)  ชานนท์ - ลูกไม้ไกลต้น (2543)  ไตรภพ - ทางผ่านกามเทพ (2544)  ต๋อง - รักเกิดในตลาดสด (2544)  หมวดเจ๋ง - 12 ราศี (2546)  อาร์ม - เรือนไม้สีเบจ (2547)   หมวดอารัญ - Voice สัมผัสเสียงมรณะ
โทรทัศน์ทองคำ: นักแสดงนำชายดีเด่น พ.ศ. 2544 - รักเกิดในตลาดสด
เมขลา: นักแสดงนำชายดีเด่น ประเภทละครแนวชีวิต พ.ศ. 2547 - เรือนไม้สีเบจ
คมชัดลึก: นักแสดงนำขายดีเด่น สาขาละครโทรทัศน์   พ.ศ. 2547 - เรือนไม้สีเบจ
แอนดริว เกร้กสัน (ชื่อเดิม: แอนดริว ชาลี เกร้กสัน;เกิด 1 กันยายน พ.ศ. 2521) ชื่อเล่น แอนดริว เป็นนักแสดงลูกครึ่งไทย-เยอรมัน เข้าสู่วงการบันเทิงตั้งแต่อายุ 13 ปี โดยคำชักชวนของ พจน์ อานนท์ ซึ่งพบแอนดริวในขณะที่กำลังเล่นเกมส์อยู่แถวบ้านย่านสุขุมวิท มีผลงานครั้งแรกคือการถ่ายแบบ, ถ่ายโฆษณาฮานามิกับไมโล